Nyhetskanalen

For TV 2s nyhetskanal se TV 2 Nyhetskanalen

Nyhetskanalen var en kortlivet norsk nyhetskanal drevet av A-pressen og Møller Invest. Kanalen startet sine sendinger 1997, men måtte avvikle sendingene allerede i starten av 1998. Kanalen benyttet konsensjon for lokal-TV i Oslo og var kun mulig å få inn for innbyggerne der. A-pressen hadde imidlertid som mål å gjøre den til en landsdekkende nyhetskanal. Ved siden av egne sendinger produserte kanalen også nyheter for TVNorge.

Kanalen hadde rundt 100 medarbeidere,Dagbladet - TV-satsing til 100 mill. (19.8.1997) blant dem var Jens Brun-Pedersen, som var en av nyhetsoppleserne i kanalen, mens Aleksander Schau ledet et program om Oslos uteliv. Hans Kristian Amundsen var administrerende direktør.

Ved siden av rene nyheter sendte kanalen programmene Nedslag, som var et direktesendt program for folk mellom 18 og 24 år, og Uteliv, som var et program om Oslos uteliv rettet mot personer over 30 år.Aftenposten aften - Vil lage radio på TV (7.8.1997, s.29)

Kanalen gikk konkurs på grunn av lave seertall og sviktende reklameinntekter. Det daglige seersnittet lå bare på 23 500, noe som annonsørene ikke følte seg fristet av.Dagbladet - Nyhetskanalen ber TVNorge om krisehjelp (2.2.1998)

Referanser

 Eksterne lenker 
 Nyhetskanalen i Oslo er lagt ned – artikkel fra Dagbladet

Kategori:Norske lokal-TV-kanaler
Kategori:TV-kanaler etablert i 1997
Kategori:Opphør i 1998
Kategori:Norske TV-kanaler